open-index/open-wikipedia-markdown huggingface dataset:
שפילד (אלבמה)

**שפילד** (באנגלית: **Sheffield**) היא עיר במחוז קולברט במדינת אלבמה בארצות הברית. היא העיר השנייה בגודלה במחוז אחרי מאסל שולס, והשלישית בגודלה באזור המטרופוליטני פלורנס-מאסל שולס, המתפרס על הפינה הצפון-מערבית של אלבמה, אחרי מאסל שולס ופלורנס. בעיר מתגוררים כ-9,000 תושבים (הערכה ל-2017).

העיר שוכנת על הגדה הדרומית של נהר טנסי בקרבה לאגם וילסון המלאכותי שנסכר על ידי סכר וילסון. היא גובלת בבירת המחוז טסקמביה בדרום, במאסל שולס בדרום-מזרח ונמצאת מול פלורנס ששוכנת בגדה הצפונית. שפילד משתרעת על שטח של כ-17 קמ"ר.

## היסטוריה
ככל הנראה תחילת ההתיישבות באזור הייתה של חיילים יוצאי מלחמת קריק  שהתרחשה באזור בשנים 1813 ו-1814 כנגד שבט הילידים קריק . זמן קצר לאחר המלחמה כל האדמות בסביבה נרכשו על ידי החברה של הגנרלים אנדרו ג'קסון וג'ון קופי  שפיקדו על הקרבת באזור.

בעשורים האחרונים של המאה ה-19 התגלו באזור מרבצים גדולים של עפרת ברזל ואבן גיר שתרמו להתפתחותו. באותן שנים הבנקאי היהודי אלפרד הוגר מוזס  ממונטגומרי, בירת אלבמה, הגיע כדי לבחון כדאיות כלכלית של שדות כותנה באזור, והבחין בפוטנציאל גדול למקום להפוך למרכז תעשייתי.. ביחד עם אחיו מרדכי מוזס הוא הקים את "חברת שפילד לקרקע, ברזל ופחם" (Sheffield Land, Iron, and Coal Company), רכש ב-1883 באזור שטח בגודל 2,700 אקר והחל בהכנות להקמת יישוב עתידי. העיר, שנקראה על שם העיר התעשייתית שפילד באנגליה, הוקמה באופן רשמי ב-17 בפברואר 1885 ומושל אלבמה אדוארד א. אוניל  מינה את מוזס לראש העיר הראשון.

העיר החדשה החלה להתפתח במהירות ונבנו בה מספר תנורים רמים שאפשרו פיתוח של תעשיית מטאלורגיה. עם זאת, כעבור שנים ספורות חברת השקעות משמעותית בדרום קרסה, והובילה בין היתר למשבר בחברת שפילד, שקרסה סופית בעקבות המשבר הכלכלי של 1893 . משפחת מוזס עברה משפילד אל סנט לואיס שבמיזורי ושפילד נותרה עיר קטנה למדי.

שפילד התפתחה באטיות עד מלחמת העולם הראשונה. באותן שנים נשיא ארצות הברית וודרו וילסון הורה להקים את סכר הידרואלקטרי במטרה ליצור מפעלים לעיבוד אמוניום חנקתי, שנדרש להכנת תחמושת, מה שייצר קפיצה בהתיישבות האזור. בסופו של דבר המפעלים נפתחו רק לאחר סיום המלחמה ובניית הסכר הושלמה סופית רק ב-1924 והאזור חזר למצבו הקודם.

כעבור כעשור הוקמה רשות עמק טנסי שהפכה להיות בעלי הסכר והיא הסבה את המפעלים למפעלי דשן שעזרו לאוכלוסייה המקומית לצלוח את השפל הגדול. כעבור כמה שנים הוקם גם מפעל להיתוך אלומיניום שהיה פעיל מאוד בשנות מלחמת העולם השנייה. ב-1957 נוסף מפעל רכב של חברת פורד שפעל עד 1983, וביחד עם סגירתו האבטלה בשפילד גדלה באופן משמעותי.

בשנות ה-70 של המאה ה-20 עבר לשפילד אולפן מאסל שולס סאונד , שפרש מאולפני FAME במאסל שולס, והיה אחד האולפנים הגדולים בתעשיית המוזיקה האמריקאית באותה תקופה.

## דמוגרפיה
לפי הערכת אוכלוסין ב-2016 שכנו בעיר 9,067 תושבים, מתוכם 71.7% הזדהו כלבנים, 21.1% כאפרו-אמריקאים, 3.0% כהיספנים, 0.6% כאסייתים, 0.6% כילידים אמריקאים ו-0.3% כבעלי מוצא מאיי האוקיינוס השקט. ההכנסה הממוצעת עמדה על $21,031 וההכנסה החציונית עמדה על $33,869.

## קישורים חיצוניים

* 
* כריסטופר מלוני, שפילד, **אנציקלופדיה של אלבמה** 
* פלורנס ושפילד, אלבמה, **אנציקלופדיה של קהילות יהודיות דרומיות**, מכון גולדרינג/וולדנברג לחיים יהודיים בדרום ארצות הברית  
* 

## הערות שוליים

קטגוריה:אלבמה: ערים
קטגוריה:יישובים שהוקמו ב-1885
שיאן ג'אנג

**שיאן ג'אנג** (בסינית מנדרינית: **张弦**, נולדה ב-1973 בדאנדונג, ליאונינג) היא מנצחת סינית-אמריקאית.

## ביוגרפיה
### סין
ג'אנג נולדה להורים מוזיקאים. היא החלה את לימודי המוזיקה שלה כילדה אצל אמה, על פסנתר שבנה אביה. היא המשיכה את לימודי המוזיקה בקונסרבטוריון המרכזי למוזיקה בבייג'ינג. בלימודי ניצוח החלה בגיל 16, וסיימה תואר ראשון ושני בקונסרבטוריון של בייג'ינג. הופעתה הראשונה כמנצחת הייתה בגיל 19, עם תזמורת האופרה הסינית הלאומית בהפקה של נישואי פיגארו. היא כיהנה כמנצחת הבית של בית האופרה של סין בבייג'ינג, ומנצחת התזמורת הסימפונית של ז'ינפאן.

### ארצות הברית
ג'אנג היגרה לארצות הברית בשנת 1998. היא למדה לתואר דוקטור בקונסרבטוריון למוזיקה שליד אוניברסיטת סינסינטי, ובמקביל כיהנה במשך ארבע שנים כמנהלת מוזיקלית של תזמורת האוניברסיטה. ב-2002 חלקה בפרס הראשון בתחרות המנצחים הראשונה על שם מאזל-וילאר. היא שימשה כמנצחת מחליפה של הפילהרמונית של ניו יורק מ-2002 עד 2004. בשנת 2004 הייתה לעוזרת מנצח של הפילהרמונית של ניו יורק, והופעתה הראשונה עם התזמורת הייתה בקונצרט לנוער באותה שנה. בינואר 2005 ניצחה לראשונה בסדרת המנויים של התזמורת בתוכנית, שחלקה עם לורין מאזל.
 ב-2005 מינה מאזל את שיאן ג'אנג למנצחת-שותפה של התזמורת. במינוי זה המשיכה שנים אחדות.

ג'אנג כיהנה כמנהלת המוזיקלית החמישית של התזמורת הסימפונית של סו סיטי, מ-2005 עד 2007. בינואר 2008 הייתה לאישה הראשונה שניצחה על התזמורת הסקסונית הממלכתית של דרזדן באולמה הראשי. במרץ 2009 הודיעה תזמורת ג'וזפה ורדי של מילאנו על מינויה של ג'אנג למנהלת המוזיקלית הבאה שלה, האישה הראשונה המתמנה למנהלת מוזיקלית של תזמורת סימפונית איטלקית, מינוי שנכנס לתוקף בעונת 2010-2009. בדצמבר 2010 הודיעה תזמורת הולנדית על מינוי ג'אנג כמנהיגה אמנותית, החל בקיץ 2011.
במשרה זו המשיכה עד ספטמבר 2015. את כהונתה כמנהלת אמנותית בתזמורת ג'וזפה ורדי של מילאנו סיימה ב-2016, ועכשיו היא נושאת בתואר "מנהלת מוזיקלית אמריטה" של התזמורת.

ג'אנג ניצחה לראשונה כאורחת על התזמורת הסימפונית של ניו ג'רזי בשנת 2010, וחזקה להופעות אורח נוספות בפברואר 2012 ובמאי 2015. בשנת 2016 התמנתה למנהלת מוזיקלית של תזמורת זאת.

היא המנצחת הראשונה שהתמנתה למנהלת מוזיקלית של תזמורת ניו ג'רזי. ביוני 2018 הודיעה התזמורת על הארכת החוזה שלה עד עונת 2023–2024. בדצמבר 2015 הודיעה תזמורת ה-BBC הלאומית של ויילס על מינויה כמנצחת האורחת הראשית הבאה של התזמורת, החל בעונת 2016–2017, בחוזה התחלתי ל-3 שנים. היא המנצחת הראשונה שמתמנה למשרה באחת מתזמורות ה-BBC. בתפקידה זה, עם התזמורת של ויילס, הייתה המנצחת הראשונה שניצחה אי פעם על קונצרט הפרומס השנתי, שכלל את הסימפוניה התשיעית של בטהובן, ב-30 ביולי 2017.

בספטמבר 2024, הכריזה תזמורת סיאטל על מינויה של  ג'אנג לתפקיד המנצחת הראשית של התזמורת והיא התחילה את תפקידה החל מעונת 2025 - 2026.

### חייה האישיים
לג'אנג ובעלה יאנג ליי שני בנים.

## קישורים חיצוניים

## הערות שוליים

קטגוריה:מנצחות
קטגוריה:מנצחים סינים
קטגוריה:בוגרות אוניברסיטת סינסינטי
קטגוריה:בוגרי אוניברסיטת סינסינטי
קטגוריה:אמריקאיות שנולדו ב-1973
קטגוריה:אמריקאים שנולדו ב-1973
מונטלה

**מוֹנַטֶלֶה** (בצרפתית: **Monatélé**) היא עיירה באזור המרכז שבקמרון.

## גאוגרפיה
מונטלה נמצאת כ-51 ק"מ מצפון לבירת המדינה ומבירת האזור יאונדה. העיירה שוכנת על גדות נהר סאנגה .

## תנועה ותחבורה
מונטלה ממוקמת ליד הכביש הלאומי N4.

## כלכלה ותיירות
בעיירה יש 3 בתי מלונות, מרכז קניות וחנות כלבו.

## קישורים חיצוניים
* 

* Site de la primature - Élections municipales 2002 
* Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV 
* Charles Nanga, *[http://www.ena.fr/index.php?module=doc&action=getFile&id=408 La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996]*, Mémoire ENA. 


## הערות שוליים

קטגוריה:קמרון: ערים
אילון (דמות מקראית)

**אֵילֹן הַחִתִּי**, לפי המקרא הוא חותנו של עשו.

שמו מוזכר פעמיים: בפעם אחת הוא אביה של בשמת – "וַיְהִי עֵשָׂו בֶּן אַרְבָּעִים שָׁנָה וַיִּקַּח אִשָּׁה אֶת יְהוּדִית בַּת בְּאֵרִי הַחִתִּי וְאֶת בָּשְׂמַת בַּת אֵילֹן הַחִתִי". בפעם השנייה הוא מוזכר בבראשית ל"ו בתור אביה של עדה ואילו אביה של בשמת הוא ישמעאל – "עֵשָׂו לָקַח אֶת נָשָׁיו מִבְּנוֹת כְּנָעַן אֶת עָדָה בַּת אֵילוֹן הַחִתִּי".

לפי תרגום השבעים, מוצאו של אילון איננו חתי כי אם חיווי. יש חוקרים הסבורים כי גם חתי וגם חוי הן טעויות העתקה ומוצאו של אילון אינו אלא חורי וזאת לאור קשרי משפחת עשיו עם העם הזה.

מקור השם אילון שנוי במחלוקת בקרב החוקרים. לרוב שם זה מתפרש כקשור לעץ האלון. לפי סיומת השם לון, ניתן לפרש את השם כקשור לאייל ודומה לעגלון מבחינת המשקל. אפשרות שלישית היא שהשם קשור לשם האכדי "אִלָנׁם" שמשמעותו איש האלוהים או האל הקטן. לשיטת אלה הגורסים שמוצאו של אילון הוא דווקא חורי, מסתדר שם זה עם מוספית '-וֹן' בחורית הנפוצה אצל כמה דמויות בספר בראשית המופיעים בפרק ל"ו.

## הערות שוליים

קטגוריה:החתים במקרא
קטגוריה:עשו
קטגוריה:כנען: אישים בתנ"ך
שרה פלפס

**שרה פלפס** (באנגלית: **Sarah Phelps**) היא תסריטאית ומפיקת טלוויזיה ומחזאית בריטית. היא ידועה בעיקר מעבודתה באופרת הסבון "איסטאנדרס", במיני-סדרות של ה-BBC הכוללים עיבודים לרומנים מאת אגאתה כריסטי "עדת התביעה" ו"ולא נותר אף אחד", עיבודים לספריו של צ'ארלס דיקנס "תקוות גדולות" ו"אוליבר טוויסט", והרומן "כיסא פנוי" מאת ג'יי קיי רולינג. כמו כן היא עובדת עם הלהקה השייקספירית המלכותית.

## קריירה
פלפס כתבה יותר מחמישים פרקים של אופרת הסבון "איסטאנדרס", כולל חזרתו של דן ווטס, ומותו כעבור שנתיים, כשנהרג בידי אשתו. ב-2011 כתבה תסריט לדרמה התקופתית של ה-BBC לחג המולד, המיני-סדרה "תקוות גדולות". עוד כתב את התסריט לדרמה "The Crimson Field" המתרחשת בתקופת מלחמת העולם הראשונה. הסדרה בוטלה אחרי עונה אחת בשל נתוני צפייה נמוכים.

ב-2015 כתבה פלפס תסריט למיני-סדרה "כיסא פנוי" עיבוד לרומן באותו שם מאת ג'יי קיי רולינג.

### עיבודים לספרי אגאתה כריסטי
באותה שנה שודר עיבוד של פילפס לרומן "עשרה כושים קטנים" מאת אגאתה כריסטי מיני-סדרה בשם "ולא נותר אף אחד".

באפריל 2018 שודר עיבוד נוסף של פלפס לרומן מאת כריסטי בערוץ BBC One. המיני-סדרה "תעלומת האליבי החסר" תוכננה לשידור בחג המולד, אבל אחד השחקנים הראשיים הואשם בתקיפה מינית. לכן הסדרה צולמה מחדש כשכריסטיאן קוק החליף את אד וסטוויק.

ביוני 2018 פורסם שה-BBC מצלמים עיבוד של פלפס לרומן "תעלומת האלפא ביתא" בכיכובו של ג'ון מלקוביץ' בתפקיד הרקול פוארו.

### עבודות נוספות
עבודותיה של פלפס לרדיו כוללות את "Vital Signs II", "Cardamom", "The Collected Works of Billy the Kid" ו-"The Compass Rose: A Tattoo Lexicon". לפני שהצטרפה ל-BBC ב-2002 כתבה פלפס עבור ערוץ BBC World Service את אופרת הסבון "Westway". לתיאטרון כתבה פלפס את המחזות "Tube", "אנג'לה קרטר", "The Subtle Art of Boiling Lobsters", "Amaretti Angels" ו-"Modern Dance for Beginners". בשנת 2019 היא השלימה כתיבת תסריט לסדרה של 8 פרקים על בסיס ספרים של טנה פרנץ'.

## פילמוגרפיה

## קישורים חיצוניים

* שרה פלפס באתר United Agents
* ריאיון עם שרה פלפס באתר ה-BBC

## הערות שוליים

קטגוריה:מחזאיות בריטיות
קטגוריה:סופרות בריטיות
קטגוריה:סופרים בריטים
קטגוריה:תסריטאיות טלוויזיה בריטיות
קטגוריה:מפיקות טלוויזיה
קטגוריה:מפיקי טלוויזיה בריטים
SexyBack

**SexyBack** הוא סינגל של הזמר האמריקאי ג'סטין טימברלייק מתוך אלבום האולפן השני שלו FutureSex/LoveSounds, אשר יצא לאור בשנת 2006. זה השיר הראשון של טימברלייק אשר נכנס למקום הראשון במצעד האמריקאי בילבורד הוט 100.

השיר זכה בפרס גראמי בקטגוריית הקלטת הדאנס/אלקטרונית הטובה ביותר בטקס שנערך בשנת 2007. בנוסף, הסינגל זיכה את טימברלייק בזכייה בפרס בחירת הקהל בקטגוריית השיר ה-R&B הטוב ביותר, ובטקס פרסי הווידאו קליפים של MTV בקטגוריית זמר השנה. הווידאו קליפ צולם ביוני 2006.

## ביקורות
### רשימות כל הזמנים

## מיקומי שיא

### מצעדי סוף שנה

### מצעדי סוף העשור

## נתוני מכירות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שירי ג'סטין טימברלייק
קטגוריה:שירים באנגלית
קטגוריה:שירים שנכתבו על ידי ג'סטין טימברלייק
קטגוריה:שירים שנכתבו על ידי טימבלנד
קטגוריה:וידאו קליפים שצולמו בספרד
קטגוריה:שירים על מיניות
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:זוכי פרס גראמי להקלטת הדאנס הטובה ביותר
קטגוריה:סינגלים בהוצאת ג'ייב רקורדס
גביע המדינה בכדורסל 1997/1998

**גביע המדינה בכדורסל ל[[עונת 1997/1998 בליגה הלאומית בכדורסל|עונת 1997/1998]]** היא התחרות ה-38 מאז היווסדו של המפעל.

מכבי תל אביב זכתה בגביע המדינה ה-28 בתולדותיה, לאחר ניצחון בגמר על הפועל גליל עליון.

## שמינית הגמר

## רבע הגמר

## חצי הגמר

## הגמר
מכבי תל אביב, תחת המאמן וינקו ילובאץ, זכתה בגביע המדינה ה-28 בתולדותיה.

## קישורים חיצוניים

* אלישע שוחט, ספר הכדורסל הישראלי, עמודים 382-385
* גמר גביע המדינה 1998, מכבי תל אביב - הפועל גליל עליון 70:83, ערוץ היוטיוב של מכבי תל אביב

## הערות שוליים

קטגוריה:1997 בישראל: ספורט
קטגוריה:1998 בישראל: ספורט
קטגוריה:תחרויות כדורסל ב-1997
קטגוריה:תחרויות כדורסל ב-1998
קטגוריה:עונות בגביע המדינה בכדורסל
הכביש האירופי E30

**הכביש האירופי E30** (באנגלית: **European route E30**) הוא כביש מהיר בכיוון מערב-מזרח המשתרע לרוחב אירופה, מקורק שבאירלנד ועד אומסק שברוסיה. הנתיב מתבסס על כבישים מדינתיים בארצות שבהן הוא חולף, אשר סומנו בשלטים במספרו של הכביש. אורכו הכולל הוא 6,530 קילומטר.

הכביש מהווה חלק מרשת הכבישים האירופית, אשר פותחה על ידי הנציבות הכלכלית של האו"ם לאירופה (UNECE) .

## תוואי הכביש
תוואי הכביש חולף בתחומיהן של שבע מדינות אירופיות. להלן היישובים העיקריים שלאורך נתיבו:
*  **[[אירלנד]]** - קורק - ווטרפורד - רוסלאר
*  **[[הממלכה המאוחדת|בריטניה]]** - פישגארד - סוונסי - בריגנד - קארדיף - ניופורט - בריסטול - לונדון - קולצ'סטר - איפסוויץ' - פליקסטו 
*  **[[הולנד]]** - הוק אוף הולנד - האג - גאודה - אוטרכט - אמרספורט - אולדנזאל
*  **[[גרמניה]]** - אוסנבריק - באד אוינהאוזן - הנובר - בראונשווייג - מגדבורג - ברלין
*  **[[פולין]]** - שווייבודז'ין - פוזנן - ורשה 
*  **[[בלארוס]]** - ברסט - מינסק
*  **[[רוסיה]]** - סמולנסק - מוסקבה - ריאזאן - פנזה - סמרה - אופה - צ'ליאבינסק - קורגן - אישים - אומסק
למעלה ממחצית אורכו של הכביש מצויה בתחומי רוסיה: אורכו מקורק ועד מוסקבה 3,300 קילומטר, וממוסקבה ועד אומסק 3,230 קילומטר. ממוסקבה מזרחה ועד אומסק חופף תוואי הכביש לתוואי הכביש האסייתי 6 , המסתיים בבוסאן שבקוריאה הדרומית.

במהלך נתיבו פוגש תוואי הכביש בתוואי עשרות כבישים אחרים ברשת כבישי ה-E הבינלאומית.

קטעי הכביש בתחומי בריטניה אינם מסומנים בסמלו של הכביש.

## קישורים חיצוניים

אירופי E30
קטגוריה:אירופה: תחבורה
קטגוריה:אירלנד: תחבורה
קטגוריה:הממלכה המאוחדת: כבישים
קטגוריה:הולנד: תחבורה
קטגוריה:גרמניה: דרכים וכבישים
קטגוריה:פולין: תחבורה
קטגוריה:בלארוס: תחבורה
קטגוריה:רוסיה: כבישים
קטגוריה:כבישים בין-לאומיים
מריו פאצ'י

**מריו פאצ'י** (באיטלקית: **Mario Paci**; בסינית: **梅帕器**; 4 ביוני 1878 – 3 באוגוסט 1946) היה פסנתרן ומנצח איטלקי, שמילא תפקיד חשוב בהבאת מוזיקה קלאסית אירופאית לסין.

## חייו
פאצ'י נולד בפירנצה. הוא למד בקונסרבטוריון של נאפולי ובשנת 1895 זכה פרס פרנץ ליסט. לאחר זאת יצא לסיורים ממושכים על פני אירופה כולה. בעזרת ג'אקומו פוצ'יני התקבל ללימודי הלחנה וניצוח בקונסרבטוריון של מילאנו.

בדצמבר 1918 נסע פאצ'י לשאנגחאי, לכמה הופכות בתיאטרון האולימפי. הוא חלה במידה כזאת, שנאלץ להתאשפז בבית חולים, ומסיבות שונות, נשאר בסופו של דבר בשאנגחאי. בשנת 1919, קיבל עליו את הנהלת מה שהפכה ברבות הימים להתזמורת הסימפונית של שאנגחאי, התזמורת הסימפונית הוותיקה ביותר באסיה, שנוסדה בשנת 1879 כתזמורת צבאית של כלי נשיפה מעץ. פאצ'י הצליח להגדיל את התזמורת מ-22 ל-37 נגנים וב-23 בנובמבר 1919 נתן את הקונצרט הסימפוני הראשון באסיה. התוכנית כללה את הסימפוניה החמישית של בטהובן, הסרנדה לכלי מיתר "המערב הרחוק" מאת גראנוויל באנטוק, ו"סוויטת פר גינט" מס' 1 מאת אדוורד גריג.

בשנת 1992 שונה שמה של התזמורת והיא נקראה "התזמורת הסימפונית של המועצה העירונית של שאנגחאי". בזמן הראשון, היה הקהל כל-כולו זרים שהתגוררו בשאנגחאי, כ-20,000 במספר; בשלב זה נאסר על הסינים להאזין לקונצרטים. עתירות חוזרות ונשנות מצד פאצ'י אל השלטונות הביאו להרפיית הגבלות אלה. כך קרה גם עם התזמורת עצמה, שבמקור כללה זרים בלבד, אך מאוחר יותר השתלבו בה גם נגנים סינים.

תמיכתו של פאצ'י תרמה גם לייסוד בית הספר הלאומי המיוחד למוזיקה (國立上海音樂專科學校), שהיה מאז 1956 לקונסרבטוריון של שאנגחאי, מייסודם של קאי יואנפיי ושאו יומיי. בין המורים, שהיו גם נגנים בתזמורת, היה המלחין הגרמני וולפגנג פרנקל (1983-1897), שנמלט מגרמניה ב-1938, והכנר טאן שוז'ן.

אירוע שיא בתולדות התזמורת היה ביצוע הבכורה הסיני של הסימפוניה התשיעית של בטהובן ב-14 באפריל 1936, בניצוחו של פאצ'י; בשלב זה היו סינים רבים בין נגני התזמורת, אם כי לא בין הזמרים.

עם תחילת פלישת יפן לסין ומלחמת העולם השנייה, הורע מצב התזמורת. בתנאים אלה, נאלץ פאצ'י לבסוף להיפרד מן התזמורת בקונצרט אחרון ב-31 במאי 1942, שאחריו התפרקה התזמורת. היא התגבשה מחדש באוקטובר 1950, אבל במועד זה כבר מת פאצ'י בשאנגחאי.

## לקריאה נוספת

* Sheila Melvin and Jindong Cai, *Rhapsody in Red: How Western Classical Music Became Chinese*, New York 2004, 


## קישורים חיצוניים

* Website of the Shanghai Orchestra, with short historical overview

## הערות שוליים

קטגוריה:מנצחים איטלקים
קטגוריה:פסנתרנים איטלקים
קטגוריה:מנצחים סינים
קטגוריה:איטלקים שנולדו ב-1878
קטגוריה:איטלקים שנפטרו ב-1946
משה שווייצר

**משה (מושיק) שווייצר** (נולד ב-24 באפריל 1954) הוא כדורגלן עבר ישראלי ששיחק בעמדת הקשר, בנו של מאמן העבר דוביד שווייצר.

## קריירה
שווייצר גדל במחלקת הנוער של מכבי תל אביב, ובשנת 1972 עלה להרכב הקבוצה הבוגרת של המועדון. לאחר עונה אחת הושאל למשך ארבע עונות לקבוצת הפועל פתח תקווה, ולאחר מכן שב למכבי תל אביב וזכה עם הקבוצה באליפות בעונת 1978/1979. בשנת 1983 עזב את מכבי תל אביב ועבר להפועל לוד. באמצע העונה הועבר לקבוצת הפועל רמת גן, ובשנת 1984 פרש ממשחק פעיל.

לזכותו של שווייצר שמונה שערים ב-25 הופעות במדי נבחרת ישראל, במדיה שיחק כאשר אביו דוביד שווייצר היה מאמן הנבחרת. את הופעת הבכורה שלו בנבחרת ערך ב-3 בספטמבר 1974, בניצחון 8–3 בטהראן על נבחרת מלזיה במסגרת משחקי אסיה. בשנת 1976 פתח בהרכב הראשון בכל ארבעת משחקיה של הנבחרת באולימפיאדת מונטריאול. את הופעתו האחרונה בנבחרת ערך ב-18 בפברואר 1977, במשחק ידידות מול נבחרת אוסטרליה שהסתיים בתיקו 1–1, כאשר שווייצר הבקיע את שער השוויון.

## קישורים חיצוניים

* 
## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי תל אביב
קטגוריה:כדורגלני הפועל פתח תקווה
קטגוריה:כדורגלני הפועל לוד
קטגוריה:כדורגלני הפועל רמת גן
קטגוריה:כדורגלני נבחרת ישראל
קטגוריה:כדורגלנים אולימפיים ישראלים
קטגוריה:כדורגלנים באולימפיאדת מונטריאול (1976)
קטגוריה:משתתפים ישראלים באולימפיאדת מונטריאול (1976)
קטגוריה:ישראלים שנולדו ב-1954
ויקטור סרוסי

**ויקטור סרוסי** (30 בנובמבר 1944 – 8 בפברואר 2026) היה כדורגלן ישראלי ששיחק בעמדת החלוץ. את מרבית הקריירה עשה בקבוצת מכבי נתניה, עימה זכה באליפות בעונת 1973/1974. סרוסי היה מכובשי השערים הבולטים בהיסטוריה של מכבי נתניה, ונודע בשיתוף הפעולה שלו עם כוכבה הגדול של הקבוצה באותן שנים, מרדכי שפיגלר.

## קריירה
סרוסי נולד בלוב ועלה לישראל עם משפחתו בגיל ארבע. בגיל שתים עשרה עברה משפחתו להתגורר בנתניה. יצחק שניאור, מאמן מכבי נתניה הבחין בו משחק וצירף אותו לקבוצה. בגיל שש עשרה, בעונת 1960/1961, עלה לקבוצה הבוגרת. עונה אחר מכן היה שותף לירידת הקבוצה לליגת המשנה. בעונת 1963/1964 הוביל את טבלת המבקיעים בליגה א' עם 25 שערים, וסייע לקבוצתו לחזור לליגה הבכירה. בעונת 1964/1965 ערך את הופעת הבכורה בליגה הבכירה וכבש שלושער בניצחון 3–1 על מכבי יפו.

בעונת 1969/1970 עזב את מכבי נתניה ועבר לקבוצת בית"ר ירושלים. כעבור שתי עונות שב לנתניה. בשנת 1972 זומן לראשונה לנבחרת ישראל. בהופעת הבכורה כבש את שערו הראשון והיחיד בנבחרת בניצחון 1–0 על נבחרת אינדונזיה. בעונת 1973/1974 היה שותף לזכייה של מכבי נתניה באליפות המדינה, התואר היחיד בו זכה במהלך הקריירה. קובי ניב מתאר שבתחקיר שעשה לקראת כתיבת ספר מלכים שערך רון עמיקם ופורסם ב-2008 על מאה הכובשים הגדולים ביותר בכדורגל הישראלי הוא גילה שבשנתיים שמכבי נתניה היתה בליגה הארצית ויקי סרוסי ומרדכי שפיגלר הבקיעו יחד 90 שערים.

בעונת 1976/1977 עזב סופית את נתניה, והצטרף לקבוצת הפועל חדרה ששיחקה בליגה הארצית. במחזור המשחקים האחרון בעונה כבש את שער הניצחון מול הפועל אשדוד, שער שהבטיח את עליית הקבוצה לליגה הבכירה. בסיום העונה עבר לקבוצת הפועל באר שבע, במדיה שיחק עונה אחת. לאחר מכן שיחק עונה אחת בקבוצת הפועל פתח תקווה בליגת המשנה. בסיום העונה פרש סרוסי ממשחק.

לאחר פרישתו ממשחק הצטרף סרוסי לפוליטיקה המקומית וכיהן במשך ארבע קדנציות במועצת עיריית נתניה, בין השנים 2008-1991 כממונה על החופים והספורט, כמ"מ יו"ר הקרן לפיתוח נתניה ויו"ר איגוד ערים השרון הצפוני.. בתשפ"ב זכה באות "יקיר העיר נתניה" על תרומתו לקידום העיר ולתדמיתה. 

ויקטור סרוסי הלך לעולמו ב-8 בפברואר 2026.

## קישורים חיצוניים

## הערות שוליים

קטגוריה:ישראלים ילידי לוב
קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:נתניה: כדורגלנים
קטגוריה:כדורגלני מכבי נתניה
קטגוריה:כדורגלני בית"ר ירושלים
קטגוריה:כדורגלני הפועל חדרה
קטגוריה:כדורגלני הפועל באר שבע
קטגוריה:כדורגלני הפועל פתח תקווה
קטגוריה:כדורגלני נבחרת ישראל
קטגוריה:חברי מועצת העיר נתניה
קטגוריה:יקירי נתניה
קטגוריה:ישראלים שנולדו ב-1944
קטגוריה:ישראלים שנפטרו ב-2026
אוולין אנגלדר

**אוולין אנגלדר** (בגרמנית: **Evelyn Engleder**; נולדה ב-15 בפברואר 1958) היא דוגמנית ושחקנית אוסטרית, מיס אוסטריה לשנת 1974.

## ביוגרפיה
אנגלדר נולדה באוסטריה עילית ולמדה הוראה באוניברסיטת וינה, היא זכתה בתחרות "מיס אוסטריה 1974" וייצגה את אוסטריה במיס עולם ומיס תבל 1974.

ב-1982 שיחקה בסרט הטלוויזיה "Ohne Ball und ohne Netz", ב-1985 שיחקה בסרט "חום אדום"  לצד לינדה בלייר וסילביה קריסטל, ב-1989 השתתפה בסרט הספרדי "La luna negra", ב-1992 שיחקה בפרק של סדרת המשטרה הגרמנית "SOKO München".

מ-1992 ועד 1999 שיחקה באחד התפקידים הראשיים בסדרה "Kaisermühlen Blues" ששודרה ברשת השידור הציבורית של אוסטריה "ORF".

בנוסף למשחק היא הנחתה מספר תוכניות בטלוויזיה, מלבד גרמנית היא דוברת גם צרפתית ואיטלקית.

היא עברה מספר ניתוחים פלסטיים ופרסמה את המרפאה בהן ביצעה את טיפוליה.

## קישורים חיצוניים

* 

## הערות שוליים

קטגוריה:זוכות מיס אוסטריה
קטגוריה:שחקניות קולנוע וטלוויזיה אוסטריות
קטגוריה:משתתפות בתחרות מיס עולם 1974
קטגוריה:משתתפות בתחרות מיס תבל 1974
קטגוריה:ילידות 1958
קטגוריה:אוסטרים שנולדו ב-1958
בנאסרף

**בנאסרף** הוא שם משפחה מזרחי הנפוץ בקרב יהודי צפון אפריקה. מכיוון שפירוש שם המשפחה "אסרף" הוא חלפן כספים", פירושו של "בנאסרף" הוא "בנו של חלפן הכספים".

קטגוריה:שמות משפחה ביהדות צפון אפריקה
אבו תלול

שמאל|ממוזער|300px|מרפאת שיניים ניידת בביקור באבו תלול
שמאל|ממוזער|300px|התחנה לבריאות המשפחה באבו תלול
**אַבּוּ תלוּל** (בערבית: **أبو تلول**; בתעתיק לטיני: Abu Tulul) הוא יישוב בדואי בנגב, הנמצא בתחומי מועצה אזורית נווה מדבר, בה הוא מהווה את היישוב הצפוני ביותר. עד נובמבר 2012 היה היישוב בתחומי מועצה אזורית אבו בסמה שפורקה לשתי מועצות אזוריות. היישוב נמצא כ-13 ק"מ מדרום-מזרח לבאר שבע וכ-9 ק"מ ממערב למועצה המקומית ערערה בנגב.

הכפר הוכר על ידי ממשלת ישראל כחלק מהתוכנית להקמת המועצה האזורית אבו בסמה.

ביישוב מתגוררים כ-5,382 תושבים (נכון לחודש ספטמבר 2025).

## שירותים
בכפר יש נקודת מים, מרפאה, תחנת טיפת חלב ובית ספר תיכון של רשת "אורט".

## היסטוריה
בשבעה באוקטובר 2023, תושב הכפר עאמר אבו סבילה נסע מביתו לעבר שדרות, בדרך הבחין במכוניתם של בני הזוג דולב ואודיה סוויסה שנפגעה מירי מחבלים. הוא הבחין כי האב נהרג ונכנס לרכבם כדי לקחת את האם והבנות לתחנת המשטרה שם יהיו מוגנות. הוא לא ידע שהתחנה תחת מתקפה של המחבלים, וכשהגיעו לאזור נורה יחד עם האם ושניהם נרצחו. הבנות שישבו מאחור נשארו בחיים וחולצו בהמשך.

בפברואר 2024, במהלך מלחמת חרבות ברזל, הוגש כתב אישום נגד תושב שכונת אלעאצם באבו תלול שעבר לרצועת עזה, הצטרף לארגון הטרור חמאס, התאמן עם מחבלי הנוחבה וסיפק ידע לחמאס על בסיסי הדרום.

## קישורים חיצוניים

* אבו תלול: מסמך עקרונות מנחים לתכנון היישוב, באתר עמותת "במקום", יולי 2007

## הערות שוליים

קטגוריה:יישובים שהוקמו ב-2006
קטגוריה:יישובים בדואיים בישראל
קטגוריה:הנגב: יישובים
רדליצ'יה

**רדליצ'יה** (שם מדעי: *Redlichia*) הוא סוג נכחד של פרוק-רגליים ממחלקת הטרילוביטים אשר חיו בתקופת הקמבריום שבתחילת עידן הפלאוזואיקון הקדום. טרילוביט זה הגיע לאורך 35 סנטימטרים בממוצע.

הוא נמצא באזורים רבים בעולם בשכבות סלע שנוצרו בימים רדודים בסין, קוריאה, פקיסטן, ההימלאיה, איראן, סיביר, ספרד ואוסטרליה. התגלו מינים רבים שלו, הראשון שבהם התגלה ב-1899.

מבנה הגב של טרילוביט זה היה עשוי משלד חיצוני קשיח שדמה לביצה הפוכה עם בית חזה מגודל שהתחלק ל-11 חלקים. על החזה היו לו קוצים שונים שבלטו מהצידיים ועזרו כנראה להגנה. הראש היה גדול עם חלל עיניים רחב ו"קסדה" קשתית רחבה. היצור היה שטוח וחי על קרקעית הים, שם הוא סינן מזון בלסתותיו הקטנות.

## קישורים חיצוניים

קטגוריה:טרילוביטים
קטגוריה:בעלי חיים שחיו בקמבריון באסיה
אלי לנדאו (עיתונאי אוכל)

**אלי לנדאו** (1949 – 14 ביוני 2012) היה עיתונאי אוכל ישראלי ורופא קרדיולוג. מחברם של ספרי מתכונים רבי-מכר, בעל טורי אוכל וביקורת מסעדות בעיתונות הכתובה בישראל, מומחה ישראלי לבישול איטלקי, וממקימי אתר האינטרנט "מבשלים" עם חברו ושותפו חיים כהן.

## ביוגרפיה
לנדאו נולד בתל אביב ב-1949 להורים יוצאי פולין, ניצולי השואה. בתחילת שנות השבעים נסע למודנה שבאיטליה ללמוד רפואה. וכששב לישראל התמחה בקרדיולוגיה בבית החולים איכילוב בתל אביב, והיה ממקימי המחלקה לטיפול נמרץ קרדילוגי. אחר כך שימש כסגן מנהל מחלקה בבית החולים ברזילי באשקלון, וכמנהל הרפואי של בית החולים אסותא בתל אביב. בנוסף היה סמנכ"ל חברת הביטוח מגדל ומנהל המערך הרפואי שלה. הוא פרש מתפקידו בתחילת שנות האלפיים ומאז שימש כיועץ רפואי לחברות ביטוח. במקביל לעיסוקיו הרפואיים כתב בעיתונים שונים אודות אוכל ומסעדות, פרסם ספרים, והשתתף בתוכניות בישול. היה נשוי לנדיה, ואב לבן, אדם. נפטר מסרטן.

## קולינריה ועיתונות אוכל
לנדאו סיפר בהזדמנויות שונות כי משפחתו ידעה עוני ומחסור בשנותיה הראשונות בישראל, אחרי לידתו, ותפריטה התבסס על המטבח היהודי-אשכנזי "התפל". למרות זאת, הוא חש משיכה ועניין במזונם והרגלי אכילתם של אנשים אחרים. בעת שהותו באיטליה ללימודי הרפואה, נחשף לדבריו לטעמים ולמסורות אוכל שונות, ועניינו באוכל בכלל ובאוכל איטלקי בפרט התעורר. מאז שנות השמונים ובמשך כשלושים שנה שימש לנדאו ככתב אוכל ומבקר מסעדות בעיתונים ידיעות אחרונות, גורמה, העיר, מעריב, והארץ.

הוא קשר קשרים אישיים עם רבים מהשפים המצליחים בישראל, ותואר בפיהם אחרי מותו כ"אושיה קולינרית" - מאחר שלא היה מסעדן, שף או בעל מקצוע מוגדר בתחום, שעל אף מומחיותו שימש לו כתחביב. במיוחד ידועה חברותו ארוכת השנים עם השף חיים כהן, עימו התארח בתוכניות טלוויזיה שונות, כתב טור אוכל ואף הקים עימו את אתר האינטרנט מבשלים. השניים חיברו יחד שני ספרי בישול - "חיים כהן ואלי לנדאו מבשלים".

בשנות חייו האחרונות כתב לנדאו ספר בישול בעברית בשם ״הספר הלבן״ שהתמקד בבשר חזיר.

## ספריו
* חיים כהן ואלי לנדאו מבשלים
* חיים כהן ואלי לנדאו מבשלים 2
* הספר הלבן - מתכונים ועוד

## קישורים חיצוניים
* הדף של ד"ר אלי לנדאו בקהילת מבשלים
* 

## הערות שוליים

קטגוריה:עיתונאים ישראלים
קטגוריה:מבקרי מסעדות ישראלים
קטגוריה:קרדיולוגים ישראלים
קטגוריה:בוגרי אוניברסיטאות באיטליה
קטגוריה:ישראלים שנולדו ב-1949
קטגוריה:ישראלים שנפטרו ב-2012
Strong Enough

"**Strong Enough**" (בעברית: "**חזקה מספיק**") הוא סינגל שהוקלט על ידי הזמרת-יוצרת האמריקאית שר, מתוך אלבומה העשרים ושניים, Believe. השיר יצא לאור ב-19 בפברואר 1999, כסינגל השני מתוך האלבום.

השיר הגיע למקום החמישי במצעד הסינגלים הבריטי, וה-57 במצעד הבילבורד הוט 100.

## רקע וכתיבה
השיר נכתב על ידי מארק טיילור ופול בארי והופק על ידי טיילור גם כן. השיר הוא שיר בסגנון הדיסקו. השיר זכה לביקורות ולשבחים ממבקרי המוזיקה ובפרט מאתר המוזיקה AllMusic שסקר את השיר בחיוב רב.

בנוסף לכך, זכה השיר למעמד הזהב בצרפת, על סך מכירות של 250,000 עותקים.

## וידאו קליפ
הווידאו קליפ המלא שיצא עבור השיר הועלה לערוץ ה-Vevo של שר ב-11 באוגוסט 2016. הקליפ בוים על ידי נייג'ל דיק ובו משתתפת השחקנית שאנין סוסאמון. בתחילת הקליפ, ניתן לראות צג בו נראית שר.

נכון לפברואר 2019, מונה הצפיות של הקליפ עומד על כ-13 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי שר
קטגוריה:שירים באנגלית
קטגוריה:שירים שנכתבו על ידי מארק טיילור
קטגוריה:שירים שנכתבו על ידי פול בארי
קטגוריה:שירים על בגידה: מעילה באמון
קטגוריה:שירים עם נושאים פמיניסטיים
קטגוריה:שירי דיסקו אמריקאיים
קטגוריה:סינגלים שהגיעו למקום הראשון בהונגריה
קטגוריה:סינגלים בהוצאת וורנר רקורדס
I Surrender

**I Surrender** (בעברית: **אני נכנעת**) הוא שיר שהוקלט על ידי הזמרת-יוצרת הקנדית סלין דיון, מתוך אלבומה השביעי בשפה האנגלית, A New Day Has Come. השיר יצא לאור ב-22 במרץ 2002, על ידי חברת התקליטים קולומביה רקורדס.

השיר נכלל באלבום הווידאו , אשר יצא בשנת 2007.

## רקע וכתיבה
השיר נכתב על ידי לואי ביאנקנילו, סאם וואטרס והופק על ידי סימון פרנגלן. השיר הוא בלדת פופ, המשלבת בתוכה גם את סגנון הרוק קל. בשיר מדברת סלין על כניעתה לאהבה, ועל כך שתסכים לוותר על הכל למען חיים משותפים עם בן זוגה.

מגזין הבילבורד סקר את השיר בחיוב.

## הופעה
עם השיר הופיעה סלין דיון בהופעה שנכללה באלבום הווידאו שלה, . הופעת השיר עלתה לערוץ ה-Vevo של דיון והפכה לויראלית כאשר צברה למעלה מ-34 מיליון צפיות בסך הכל.

בנוסף לכך, הופיעה דיון עם השיר במהלך רצף ההופעות שלה, "".

## גרסאות כיסוי
במרוצת השנים זכה השיר לעשרות גרסאות כיסוי ורמיקסים, כשהבולטים ביותר מביניהם הם:

* גרסתו של בילי גילמן, אשר ביצע את השיר בתוכנית הטלוויזיה "The Voice".
* גרסתו של טרי לין, אשר ביצע את השיר בשנת 2008.
* גרסתה של אליסה בונוברה, שביצעה את השיר בתוכנית הטלוויזיה "The Voice".
* גרסתה של ג'סיקה סנצ'ז, שביצעה את השיר בתוכנית הטלוויזיה "America's Got Talent".
* גרסתה של קלי קלרקסון, שביצעה את השיר בתוכנית הטלוויזיה "אמריקן איידול".
* גרסתו של אנתוני פדורוב, שביצע את בתוכנית הטלוויזיה "אמריקן איידול".
* גרסתו של אברהם מתאו, שביצע את השיר בשנת 2010.
* גרסתה של קוסימה די ויטו, שביצעה את השיר בתוכנית הטלוויזיה "אוסטרליה איידול".

## קישורים חיצוניים

## הערות שוליים

קטגוריה:שירי סלין דיון
קטגוריה:שירים באנגלית
קטגוריה:בלדות פופ
קטגוריה:שירים על כאב לב
קטגוריה:שירי לפידים
שמעון סופר (מכתב סופר)

הרב **שמעון סופר** (י"ג בטבת תקפ"א, 1820 – י"ז באדר ב' תרמ"ג, 1883) היה בנו של החת"ם סופר, כיהן כרב במטרסדורף ולאחר מכן היה רב ואב"ד קרקוב. מגדולי הרבנים במדינות האוסטרו-הונגריות במחצית השנייה של המאה ה-19.

היה ממנהיגי היהדות החרדית בגליציה, וייצג אותה כחבר הרייכסראט – הפרלמנט האוסטרי (ציסלייטני). ייסד את אגודת מחזיקי הדת בגליציה, והקים את ביטאונה "מחזיקי הדת".

## ביוגרפיה
נולד בפרשבורג ולמד אצל אביו החת"ם סופר. בשנת תקצ"ח (1838), בגיל 17, נשא את מרים, בתו של הגביר דב בר שטרנברג מקרולה. לאחר נישואיו התגורר סמוך לאביו בפרשבורג. בשנת תר"א (1841), זמן קצר לאחר פטירת אביו, הדפיס את תשובותיו.

בשנת תר"ב (1842), שנתיים לאחר פטירת אביו, עבר להתגורר למשך שנתיים בקרולה. בשנת תר"ד (1844) התמנה כרב במטרסדורף, ומילא תפקיד זה במשך 18 שנה. בשנת תרכ"א (1861) התמנה כרב הקהילה היהודית בקרקוב, ושימש בתפקידו 22 שנה עד לפטירתו.

היה ממנהיגי היהדות החרדית בגליציה וניהל מערכות ציבוריות לחיזוק ענייני היהדות. לשם מטרה זאת ייסד את אגודת "מחזיקי הדת" בגליציה, וביטאונה - שבועון בשם מחזיקי הדת. ב-1879 נבחר לרייכסראט, הפרלמנט הציסלייטני בווינה, מטעם מחוז קולומיאה-סניאטין-בוצ'אץ'. היה חבר "המועדון הפולני"  (כמרבית האורתודוקסים בגליציה, הוא תמך בברית עם הלאומיות הפולנית); מאחר שלא שלט בשפה, כלל לא השתתף בדיוני המועדון.

יחד עם הרב אהרן מרקוס הקים את ארגון "ראש פינה", לשם התבססות התנועה הלאומית בעיר ואגודה ליישוב ארץ ישראל. לימים נחשב ארגון "ראש פינה" כארגון הציוני הראשון בקרקוב.

רבי שמעון סופר מצא חן בעיני קיסר אוסטריה, פרנץ יוזף הראשון, שאף העניק לו עיטור כאות הוקרה.

[ממוזער|מצבת הרב שמעון סופר, בית העלמין היהודי החדש ב[קרקוב. לצדהּ מצבת חתנו הרב עקיבא קורניצר]]
נפטר בקרקוב ביום שני, י"ז באדר ב', שנת תרמ"ג (1883), והובא לקבורה למחרתו ביום שלישי. נוסח מצבתו התפרסם בביטאון מחזיקי הדת.

## משפחתו
חתנו, הרב עקיבא קורניצר (שהיה גם בן אחותו), מילא את מקומו כרבה של קרקוב. בנו הרב שלמה אלכסנדרי סופר-שרייבר מסערט, הוציא את חידושי החתם סופר על מסכת חולין. חתנו של הרב שלמה אלכסנדרי היה הרב יוסף נפתלי שטרן, ראש ישיבת פרשבורג בירושלים וחבר מועצת גדולי התורה, המו"ל של רבים מכתבי החתם סופר.
בנים נוספים היו רבי ישראל דוד שמחה בונם שהתגורר בוורשה, היה מעורכי כתב העת מחזיקי הדת ונפטר בשנת תרנ"ט, ורבי יואל, שהיה חסיד גור מפורסם (נכדו היה רבי שמעון אהרן סופר).

## ספריו
* **מכתב סופר** - דרשות.
* **מכתב סופר** - שו"ת.

ערך את ספרו של אביו "שו"ת חת"ם סופר" על יורה דעה.

## קישורים חיצוניים

* 
* 
* 
* 
* 
* ביוגרפיה קצרה באתר הפרלמנט האוסטרי 
* 
* 

## הערות שוליים

קטגוריה:רבנים אורתודוקסים
קטגוריה:משפחת סופר
קטגוריה:בוגרי ישיבת פרשבורג
קטגוריה:תלמידי החתם סופר
קטגוריה:רבנים הונגרים
קטגוריה:קרקוב: רבנים
קטגוריה:מטרסבורג: רבנים
קטגוריה:רבנים פולנים
קטגוריה:רבנים חברי פרלמנטים
קטגוריה:יהודים חברי הפרלמנט האוסטרי
קטגוריה:אבות בתי דין
קטגוריה:ילידי 1820
קטגוריה:נפטרים ב-1883
Miracle (שיר של קסקדה)

**Miracle** (בעברית: **נס**) הוא סינגל של להקת היורודאנס הגרמנית קסקדה. השיר יצא לאור ב-23 בנובמבר 2004, כסינגל השני מתוך אלבום הבכורה של הלהקה, ''Everytime We Touch'', על ידי חברת התקליטים זולנד. השיר זכה לביקורות חיוביות מטעם מבקרי המוזיקה השונים, כאשר רובם שיבחו את סאונד היורופופ שלו.

השיר הגיע למקום השמיני במצעד הסינגלים הבריטי.

## רקע וכתיבה
השיר נכתב והופק על ידי יאן פיפר ודיג'יי מניאן. השיר הופץ מחדש בעולם ב-23 במאי 2006. בבריטניה ובאירלנד הופץ השיר ב-26 ביוני 2006. בהמשך, הופץ מחדש בגרמניה ב-22 ביוני 2007. השיר הוא בסגנון היורודאנס ועל כן, ביקרו אותו מבקרי המוזיקה באופן חיובי. הוא זכה להצלחה רבה והגיע למקום הרביעי באירופה הוט 100.

בארצות הברית זכה השיר למעמד זהב על סך מכירות של 500,000 עותקים.

## וידאו קליפ
הווידאו קליפ המלא של השיר הועלה ליוטיוב ב-2 בנובמבר 2006. בתחילת הקליפ ניתן לראות כדור דיסקו, ולאחר מכן את נטלי הורלר. בהמשך, ניתן לראותה יושבת על ספה ורוקדת לצלילי השיר. לאורכו של הקליפ מופיעה הורלר במצבים שונים, כשהיא שרה את השיר לצד אורות מתחלפים. בקליפ נעשה שימוש באפקטים שונים.

נכון לפברואר 2019, מונה הצפיות של הקליפ עומד על כ-40 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2004
קטגוריה:סינגלי בכורה מ-2004
קטגוריה:סינגלים מ-2006
קטגוריה:שירי קסקדה
קטגוריה:שירים באנגלית
קטגוריה:שירי לפידים
קטגוריה:סינגלים שהגיעו למקום הראשון במצעד הסינגלים של SNEP
נגומו

**נגומו** (בצרפתית: **Ngoumou**) היא קומונה  ועיירה בקמרון שנמצאת באזור המרכז.

## גאוגרפיה
נגומו ממוקמת כ-35 ק"מ מבירת המדינה ומבירת האזור יאונדה.

העיר גובלת עם ביקוק במזרח, אקונו בדרום, מבאנקומו בצפון ואוטלה בצד המערבי, ומשתרעת על שטח של קצת יותר מ-407 קמ"ר המאוכלס ביותר מ-5,000 חברי קהילה המורכבים מאטנגה, אוונדו ובסה.  האוכלוסיות שמתחככות עם הבמילק, האוסה, הניגרים ומאליים אחרים, ובכך מסמנות את האופי מסבירי הפנים של הקומונה הזו הממוקמת באזור כפרי ושסבלה זמן רב מבידוד למרות קרבתה ליאונדה.

## תנועה ותחבורה
העיירה ממוקמת ליד הכבישים האזוריים P8 ו-P9.

## כלכלה
יש בעיר תחנת דלק, סניף דואר, סניף בנק וסניף של אורנג'.

## קישורים חיצוניים

* Site de la primature - Élections municipales 2002 
* Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV 
* Charles Nanga, *[http://www.ena.fr/index.php?module=doc&action=getFile&id=408 La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996]*, Mémoire ENA. 


## הערות שוליים

קטגוריה:קמרון: ערים
קטגוריה:קמרון: קומונות
Say My Name (שיר של דייוויד גטה)

"**Say My Name**" (בעברית: "**אמור את השם שלי**") הוא סינגל של ה-DJ הצרפתי דייוויד גטה, הזמרת האמריקאית ביבי רקסה והזמר הקולומביאני ג'יי באלווין. השיר יצא לאור כסינגל של הזמר הצרפתי באלבום האולפן השביעי שלו אשר נקרא גם *[[7 (אלבום של דייוויד גטה)|7]],* ב-26 באוקטובר 2018.

## רקע
ספוטיפיי דיווחה כי ביולי 2018 גואטה יוציא לאור שיתוף פעולה עם דמי לובאטו וג'י בלוויין, אך מנהלו של גואטה חפף ואמר ברשת החברתית אינסטגרם שהסינגל לא יוצא לאור, אז גואטה יוציא לאור את הסינגל "Don't Leave Me Alone" יחד עם הזמרת אן-מארי. חודש שלאחר מכן, גואטה הודיעה על האלבום האולפן השביעי שלו אשר נקרא גם כך, אשר כולל בתוכו את הסינגל "Say My Name" שיתוף פעולה יחד עם הזמרים, ביבי רקסה וג'יי באלווין.

רקסה אמרה שלגואטה ולה יש הרבה הצלחות עם הסינגל "Hey Mama", אך "זה היה זמן מוזר כי נתנו לי קרדיט על השיר בלי להיות ממש ידועה עליו [אז] זה היה כיף שיהיה סינגל נוסף איתו והכל מתחיל מחדש מההתחלה". קליפ השיר בוים על ידי האנה לוקס דייוויס.

## מיקומי שיא
### מצעדים שבועיים

## קישורים חיצוניים

## הערות שוליים

קטגוריה:שירי ביבי רקסה
קטגוריה:שירי ג'יי באלווין
קטגוריה:שירי דייוויד גטה
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שהופקו על ידי דייוויד גטה
קטגוריה:וידאו קליפים שבוימו על ידי האנה לוקס דייוויס
קטגוריה:שירי יהלום בצרפת
אל-קאדסיה (כדורגל)

**מועדון כדורגל אל-קאדסיה** (בערבית: **نادي القادسية**, נקרא על שם קרב אל-קאדסיה) הוא מועדון כדורגל סעודי מהעיר ח'ובאר. הקבוצה משחקת כיום בליגת העל הסעודית.

## תארים והישגים
### מקומי
* **גביע המלך הסעודי:**
: **זכייה (1):** 1991-92
: סגנית (1): 2004-05
* **גביע הפדרציה הערבית:**
: **זכייה (1):** 1993-94
: סגנית (2): 1989-90, 1992-93
* **ליגת המשנה הסעודית הראשונה:**
: **זכייה (3):** 2001-02, 2008-09, 2014-15
: סגנית (1): 1999-00

### אסייתי
* **גביע אסיה למחזיקות גביע:**
: **זכייה (1):** 1993-94

## קישורים חיצוניים

* 

קטגוריה:קבוצות כדורגל סעודיות
קטגוריה:קבוצות כדורגל שהוקמו ב-1967
ברטון (חברה)

**ברטון סנואובורד** (באנגלית: **Burton Snowboards**) היא חברה לייצור סנואובורד וציוד נילווה שנוסדה על ידי ג'ייק ברטון קרפנטר בשנת 1977.

התמחות החברה היא בייצור ופיתוח סנואובורדים, אגדים (ביינדינגז), נעלי סנואובורד (Boots) הלבשה וציוד נלווה.

חנות הדגל של החברה היא בעיר ברלינגטון בוורמונט, ארצות הברית.

החברה היא פרטית ונמצאת בבעלות ג'ייק ואשתו דונה.

## היסטוריה
ברטון נוסדה בשנת 1977 על ידי סנואובורדר מניו יורק בשם ג'ייק ברטון שכיום מתגורר במדינת ורמונט.

ברטון קיבלה השראה מה-Snurfer, שהוא הגלגול הקודם של הסנואובורד המודרני, ובהתחלה ג'ייק ייצר את הבורדים במחסן ביתו בעבודת יד.

לצידו בהקמת החברה היה שותף דימיטרי מילוביץ', גולש מהחוף המזרחי והמייסד של Winterstick.

היחידה הראשונה שנוצרה הייתה BB1, שהייתה קרש צר עם רצועת אגד אחת וחבל להרים את חרטום הבורד.

בשנת 1978 הם עברו לעיר מנצ'סטר בוורמונט ובהתחלה 4-5 עובדים עשו את כל עבודת של הבורדים.

ג'ייק ניהל קמפיין בקרב אתרי סקי מקומיים לפתוח את הרכבלים שלהם גם לגולשי סנואובורד, האתר הראשון שפתח היה Suicide Six בוורמונט ולאחר מכן הצטרפו אתרים נוספים. ברטון שיווקה את המוצרים שלה באליפות הסנואובורד הלאומית וכך לאט לאט קיבל הספורט לגיטימציה שבניגוד לסקי היה נחשב חדש.

ב-1983 ג'ייק התחתן עם דונה קרפנטר שלימים נהייתה בכירה בחברת ברטון. בשנת 1985 הוא פתח את החטיבה האירופאית של ברטון בעיר אינסברוק באוסטריה. ב-1986 ברטון הקימה מפיץ באוסטרליה וב-1992 המפעל עבר למיקום הנוכחי שלו בברלינטון, ורמונט. ב-1994 נפתחה חטיבה ביפן.

משנת 2008 החלו ברטון למכור גם גלשנים.

משנת 2003, ברטון אפשרה לחברות מסחר אינטרנטיות למכור את מוצריהם ברשת כחלק מההבנה שנתח חשוב מהשוק נמצא ברשת ולא כדאי להם לאבד לקוחות.

בחנויות ברטון מוכרים גם מספר מוצרים של מותגים אחרים לתת מענה לנישות מסוימות, למשל: Anon Optics (שמתמחות במשקפות סנואובורד), RED (שמתמחות בקסדות ומגיני גוף), Analog (ביגוד) ו-Gravis (הנעלה).

קווי הייצור של ברטון מחולקים לארבעה קווים בהתאם לסוג הגלישה. Freeride להרים גדולים, Freestyle לגלישה מגוונת, פארק – לגלישה בסנואופארקים ו-Half-pipe ו-Carving לגלישה בצד ההר ומחירי הבורדים נעים בין 330 ל-1,500 דולר.

ברטון בנתה את מפעל הסנואובורד הראשון והיא נחשבת היום למותג הסנואובורד הגדול בעולם ולה עשר חברות בנות.

מוצרי החברה משווקים ב-4,348 חנויות, מתוכן 1,536 ממוקמות בארצות הברית.

בשנת 2010 הודיעה ברטון שהיא תפסיק לייצר בוורמונט ותעבור לייצור באוסטריה עקב עלויות רבות ביחס למכירות.

בשנת 2013, העריכה דונה קרפנטר, שברטון מחזיקה ב-30 - 40 אחוז משוק הסנואובורד העולמי, והנתח שלה מתחלק כך: השוק האמריקאי - 35 אחוז, האירופי 30 אחוז ויפן וקנדה רוב השאר.

על מנת למשוך ספורטאים ולחשוף את המותג, ברטון נותנת חסות לספורטאים מקצוענים ואירועי ספורט.

## טכנולוגיה
ברטון נחשבת לחלוצה טכנולוגית בתחום הסנואובורד עם מספר פטנטים רשומים על שמה.

בשנת 2008 השיקה ברטון, ביינדינגס מסוג Extra Sensory Technology) EST) שבמקום ביינד בעל בסיס קשיח ישנה רפידה משככת זעזועים המתחברת לבורד ומגשרת על ה"שטח מת" בין הגולש לבורד.

Burton Channel Plugs, בו ישנה מסילה התופסת את מקומן של ההברגות ומאפשרת מרחב כוונון גדול יותר.

Step On Bindings, ביינדינגז המאפשרים חיבור לנעלים בקליק אחד בדומה למגלשי סקי וללא קשירה מסורבלת.

## קישורים חיצוניים

* 

## הערות שוליים

קטגוריה:סנואובורד
קטגוריה:חברות אופנה אמריקאיות
קטגוריה:מותגי הנעלה
קטגוריה:ברלינגטון (ורמונט)
פלאמיה

**פלאמיה** (בערבית: **فلامية**), או **פלאמה** (בערבית: **فلامة**), הוא כפר פלסטיני בנפת קלקיליה שבמערב השומרון, כקילומטר ממזרח לכוכב יאיר צור יגאל. לפי נתוני הלשכה הפלסטינית המרכזית לסטטיסטיקה, מנתה אוכלוסיית הכפר כ-788 נפש באמצע שנת 2016.

## היסטוריה
כפר פלאמיה ממוקם בעמק פורה, בגובה של כ-140 מטר מעל פני הים, שבו זורם נחל ואדי א-שייח, שהוא אחד היובלים העיקריים של נחל אלכסנדר. באזור הכפר שרידים ארכאולגיים רבים, הכוללים גתות, בורות מים ומספר חורבות (חרבת יובך, חרבת נשה וחרבת אל-פורייחיה), המעידים על התיישבות רצופה מאז תקופת הברזל בארץ ישראל.

במפקד 1922 שנערך על ידי שלטונות המנדט הבריטי, הייתה אוכלוסיית הכפר 64 מוסלמים, ובמפקד 1931 היא גדלה ל-85 מוסלמים אשר שכנו ב-26 בתים.

ב-1945 מנתה האוכלוסייה בכפר 120 מוסלמים, ואילו שטח הקרקע הכולל של הכפר היה 2,380 דונם.
### לאחר הקמת מדינת ישראל
בעקבות מלחמת העצמאות, ולאחר הסכמי שביתת הנשק בתום מלחמת העצמאות של 1949, עברה פלאמיה לירדנים, ותוואי הקו הירוק נקבע בין 500 ל-1000 מטר ממערב לכפר.

בינואר 1953, בוצעו בכפר פעולות תגמול. בליל 23 בינואר, תקפה פלוגה מחטיבת גבעתי את הכפר, נבלמה על ידי גדר תיל שהקיפה אותו, ונסוגה לאחר שאחד הלוחמים נהרג מאש הלגיון הערבי. בליל ה-29 בינואר תקף שוב גדוד מחטיבת גבעתי את פלאמיה, וגם התקפה זו נכשלה. אש הלגיון הערבי מנעה מלוחמי גבעתי לבצע את משימת כיבושו של הכפר, והם נאלצו להסתפק בפיצוץ שלושה בתים בשוליו. הכוח נסוג באי סדר, ובשטח הושארו אמצעי לחימה. בפיצוץ נהרג מוכתר הכפר ובני משפחתו. כישלון הפעולה היווה אחד התמריצים להקמת יחידה 101, שהוקמה באוגוסט 1953, לשם ביצוען של פעולות תגמול. לימים כתב רב-אלוף משה דיין מאמר בשם "מפלמה עד קדש", ובו הציג את התפתחות צה"ל מנקודת-השפל זו של 1953 אל נקודת-השיא של מבצע קדש ב-1956.

בעקבות מלחמת ששת הימים עברה פלאמיה משליטה ירדנית לישראלית. בעקבות הסכמי אוסלו הוגדרו 15% מאדמות הכפר כשטח B, ואילו 85% הנותרים הוגדרו כשטח C.

בזמן האינתיפדה השנייה בשנת 2003, החלה ישראל בהקמתה של גדר הפרדה. באזור הכפר הגדר נבנתה מספר קילומטרים ממזרח לתוואי הקו הירוק, כך שהכפר איבד חלק מהשטחים החקלאיים שלו שנותרו מצידה השני של הגדר. לאחר מאבק משפטי שנמשך חמש שנים, פורק והוזז קטע של הגדר מדרום לכפר. לאחר שמדינת ישראל הודיעה שהתוואי המקורי באזור לא נקבע משיקולים ביטחוניים, אלא כדי לאפשר הקמת שכונה בהתנחלות צופים הסמוכה.

## קישורים חיצוניים

* 

## הערות שוליים

קטגוריה:הרשות הפלסטינית: יישובים
קטגוריה:נפת קלקיליה
ווהו מאנה

**ווהו מאנה** (באווסטית: 𐬬𐬊𐬵𐬎 𐬨𐬀𐬥𐬀𐬵 vohu manah; בפרסית אמצעית: 𐭥𐭤𐭥𐭬𐭭 Wahman; בפרסית: بهمن בהמן) הוא מונח זורואסטרי בשפה האווסטית, שמתורגם בדרך כלל כ"מטרה טובה" או "מחשבה טובה", המתייחס להלך הרוח המוסרי הטוב שמאפשר לאדם למלא את תפקידו וחובותיו בעולם. המונח המקביל בפרסית אמצעית, ככתוב בכתבי פהלווי, הוא **ווהמן,** מילה בעלת אותה משמעות, בפרסית חדשה **בהמן** וגרסאות נוספות. המילה "מאנה" מהאווסטה דומה מאוד למילה "מאנאס" מהריג ודה, מה שמצביע על דמיון מסוים בין שני כתבי הקודש. ההפך של ווהו מאנה הוא אקה מאנה, כלומר "מטרה רעה" או "מחשבה רעה".

המונח מורכב משתי מילים: "ווהו" - "טוב", ו"מאנה" - "מטרה, מחשבה". זאת בדומה למונח המופיע בריג ודה "ואסו מאנאס". מילים אלו נובעות מפרוטו הינדו-איראנית.

בגאתות, הטקסטים העתיקים ביותר באווסטה, שזרתוסטרה עצמו נחשב המחבר שלהן, השימוש במונח "ווהו מאנה" הוא לא חד משמעי, ובפעמים מופיע רק כ"מאנה" (ללא המילה "ווהו" - כלומר "טוב" באווסטית).

בטקסטים הפוסט-גאתיים הממחישים את עקרונות הקוסמוגוניה הזורואסטרית, ווהו מאנה הוא אמשה ספנטה, אחת משש הישויות שמסייעות לאהורא מזדא, ואשר כל אחת מהן מייצגת צד אחד של הבריאה. ווהו מאנה מייצג את כל בריאת החיות, תוך שימת דגש מיוחד על הבקר. המונח "ווהו מאנה" באווסטית הוא ממין סתמי באווסטית, אך במסורת הזורואסטרית ווהו מאנה נחשב זכר.

בלוח השנה הזורואסטרי, היום השני בכל חודש, והחודש האחד עשר, מוקדשים לווהו מאנה, ונקראים על שמו. בלוח השנה האזרחי האיראני, אשר ירש את שמות החודשים מהלוח הזורואסטרי, החודש ה-11 נקרא "בהמן", על שם ווהו מאנה.

החלק השני בשמו הרשמי של הקיסר האחמני ארתחששתא השני היה "ווהו מאנה".

## ראו גם
* אמשא ספנדאן

## קישורים חיצוניים
* 

קטגוריה:אלים זורואסטריים
קטגוריה:זורואסטריות
פולי (קמרון)

**פולי** (בצרפתית: **Poli**) היא עיר בקמרון שנמצאת בצפון קמרון (Région du Nord)..

## גאוגרפיה
פולי ממוקמת כ-114 ק"מ מבירת האזור גארואה וכ-517 ק"מ מבירת המדינה יאונדה. בנוסף, העיר ממוקמת כ-70 ק"מ מהגבול של קמרון עם ניגריה, כ-190 ק"מ מהגבול של קמרון עם צ'אד וכ-268 ק"מ מהגבול של קמרון עם הרפובליקה המרכז-אפריקאית. בנוסף, היא נמצאת על גדות הנהר מאיו-פארדה (Mayo Farda River).

## תנועה ותחבורה
פולי נמצאת ליד הכביש האזורי P34.

## קישורים חיצוניים

## הערות שוליים

קטגוריה:קמרון: ערים
מייב דרמודי

**מייב דרמודי** (באנגלית: **Maeve Dermody**; נולדה ב-2 בנובמבר 1985) היא שחקנית אוסטרלית החיה בבריטניה. בגיל חמש הופיעה בסרט קולנוע. הקריירה שלה כוללת הופעות בטלוויזיה הבריטית והאוסטרלית, בתיאטרון, בסרטים קצרים ובסרטי קולנוע באורך מלא.

## ביוגרפיה
דרמודי נולדה בסידני שבאוסטרליה. היא בתה של סוזן מרפי דרמודי, תאורטיקנית של הקולנוע, היסטוריונית ובמאית. אביה הוא פסיכולוג. הוריה עודדו אותה לאהבת ספרות ואמנות, ותמכו בה בקריירת המשחק. בגיל חמש שיחקה בסרט "Breathing Under Water" שביימה אמה. דרמודי למדה בבית הספר התיכון מוסמן בסידני. בתיכון השתתפה בשיעורי דרמה, והופיעה עם התיאטרון האוסטרלי לצעירים. עוד למדה משחק במכון הלאומי לאמנות הדרמה בסידני .

עוד כשהייתה בבית הספר התיכון קיבלה דרמודי תפקידים בסדרות טלוויזיה אוסטרליות כגון "All Saints" משנת 1998, ובסרטים קצרים. תפקידה החשוב הראשון בסרט קולנוע היה במותחן "מים שחורים" (2007), על שלושה אנשים שנלכדים בביצות ומאוימים על ידי תנין הים. על הופעתה בסרט הייתה מועמדת לפרסים אחדים בקטגוריית שחקנית המשנה הטובה ביותר. ב-2009 הופיע בסרט "Beautiful Kate", עליו הייתה שוב מועמדת לפרס שחקנית המשנה הטובה ביותר. ב-2010 שיחקה דרמודי בתפקיד ראשי בסרט "גריף הבלתי נראה", וב-2012 הופיעה במיני-סדרה "Bikie Wars: Brothers in Arms".

ב-2013 כיכבה דרמודי בסדרת הדרמה "Serangoon Road" בתפקיד קלייר סימפסון הנשואה לפרנק (בגילומו של ג'רמי לינדזי טיילור), ומנהלת פרשת אהבים עם סם (בגילומו של דון הני).

דרמודי פעילה גם בתיאטרון האוסטרלי, והופיעה עם התיאטראות הגדולים של סידני במגוון הפקות כגון "Killer Joe", "מידה כנגד מידה", "Our Town", ובתפקיד נינה במחזה "השחף".

בחג המולד 2015 כיכבה דרמודי בתפקיד ורה קליית'ורן במיני סדרה "ולא נותר אף אחד", עיבוד של ערוץ BBC One לספרה של אגאתה כריסטי "עשרה כושים קטנים".

## פילמוגרפיה

## פרסים

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:שחקניות ילדות אוסטרליות
קטגוריה:אוסטרליות שנולדו ב-1985
קטגוריה:אוסטרלים שנולדו ב-1985
מפו

**מפו** (בצרפתית: **Mfou**) היא קומונה ועיירה בקמרון שנמצאת באזור המרכז.

## גאוגרפיה
העיירה ממוקמת כ-48 ק"מ מבירת המדינה ומבירת האזור יאונדה.

## תנועה ותחבורה
מפו נמצאת כ-10 ק"מ מהכביש הלאומי N10.

## תיירות וכלכלה
במפו נמצא הפארק הלאומי מפו . בנוסף, נכון ל-2019, יש במפו 4 בתי מלון.

## קישורים חיצוניים

* 

## הערות שוליים

קטגוריה:קמרון: ערים
קטגוריה:קמרון: קומונות
אסקה

**אסקה** (בצרפתית: **Eséka**) היא עיירה בקמרון שנמצאת באזור המרכז.

## גאוגרפיה
העיירה ממוקמת כ-87 ק"מ מבירת המדינה ומבירת האזור יאונדה.

## תנועה ותחבורה
אסקה נמצאת ליד הכביש D91 והכבישים האזוריים P9 ו-P10.

ב-21 באוקטובר 2016, היה ליד אסקה תאונת רכבת  שבה 79 נהרגו ו-551 נפצעו.

## אקלים
הטמפרטורה הממוצעת היא 20 מעלות צלזיוס. החודש הכי חם הוא מאי (22 מעלות צלזיוס). החודש הכי קר הוא אוגוסט (17 מעלות צלזיוס). כמות המשקעים הממוצעת היא 2,251 מילימטרים בשנה. חודש אפריל הוא החודש שיש בו הכי הרבה גשם (392 מ"מ גשם), וחודש ינואר הוא החודש שיש בו הכי פחות גשם (15 מ"מ גשם).

## תיירות, בריאות וכלכלה
באסקה יש בית מרקחת, 4 בתי מלון וסניף בנק.

## קישורים חיצוניים


* Site de la primature – Élections municipales 2002 
* Contrôle de gestion et performance des services publics communaux des villes camerounaises- Thèse de Donation Avele, Université Montesquieu Bordeaux IV 
* Charles Nanga, *[http://www.ena.fr/index.php?module=doc&action=getFile&id=408 La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996]*, Mémoire ENA. 


## הערות שוליים

קטגוריה:קמרון: ערים
סטפן אורוש הרביעי דושאן

**סטפן אוּרוֹש הרביעי דוּשָאן** או בקיצור **סטפן  דושאן** (בסרבית: **Стефан Урош Четврти Душан**; 1308, שקודרה, ממלכת סרביה - 20 בדצמבר 1355, דבול, אזור קורצ'ה האימפריה הסרבית) היה מלך סרביה מ-1331 ועד 1346, מייסד האימפריה הסרבית והצאר הראשון שלה מ-1346 ועד למותו ב-1355.

## מהלך שלטונו
סטפן דושאן נולד ב-1308 בשקודרה (כיום באלבניה) לסטפן אורוש השלישי דצ'אנסקי, מלך סרביה ולתאודורה לבית סימץ. היה נכדו של סטפאן אורוש השני מילוטין. ב-1314 הוגלה ביחד עם אביו לקונסטנטינופול. בקונסטנטינופול רקם קשרים עם ראשי השלטון הביזנטי ורכש כישורים דיפלומטיים וצאביים. בהמשך, שב לסרביה ולחם כמפקד לצד אביו במספר קרבות ובכללם הקרב ליד קיוסטנדיל שנערך ב-1330 ובו הובס צבא ממלכת בולגריה השנייה והצאר הבולגרי מיכאיל שישמן מצא את מותו.

בעקבות עימות ת בין סטפן דושאן לאביו סטפן דצ'אנסקי על רקע חוסר רצונו של אביו לתקוף את האימפריה הביזנטית נישל סטפן דושאן בסיוע ראשי הצבא הסרבי את אביו מכיסאו והוכתר ב-1331 למלך סרביה. לאחר הכתרתו פעל דושאן להרחבת שטחי ממלכתו ותקף את האימפריה הביזנטית מחד והתעמת עם כוחותיו של קארוי הראשון מלך הונגריה מאידך. ב-1341 פרצה מלחמת אזרחים באימפריה הביזנטית. סטפן דושאן ניצל את חולשתה, כבש שטחים נרחבים במערב הבלקן ובכלל זה את העיר קוואלה.

ב-16 באפריל 1346 כינס סטפן דושאן אספה בסקופיה בנוכחות ראשי הכנסייה האורתודוקסית הסרבית והכנסייה האורתודוקסית הבולגרית, במהלכה הוסדר מעמדה של הכנסייה האורתודוקסית הסרבית וסטפן דושאן הוכרז כקיסר (צאר) סרביה. מועד זה נחשב למועד ייסוד האימפריה הסרבית קצרת הימים. סטפן דושאן המשיך במסע כיבושיו וצבאו כבש את אפירוס, אטוליה, אקארנאניה ותסליה. לאחר מכן כבש שטחים  בבוסניה. ב-1355 נפטר סטפן דושאן באופן פתאומי והותיר אחריו ואקום שלטוני בממלכתו ובאזור כולו. יורשו סטפן אורוש החמישי דושאן לא השכיל לשמור על הישגי אביו והאימפריה הסרבית נקלעה למאבקי כוחות פנימיים. במקביל, בגבולות האימפריה הסרבית התחזקו העות'מאנים והחלו להוות איום ישיר על קיומה.

## יהודים

באמצע המאה ה-14, תקופת שלטונו של סטפן דושאן מתועדים יהודים שהתגוררו בממלכת סרביה. עוד מתועד במועד זה, כי במהלך המגפה השחורה הואשמו יהודים במערב אירופה בהפצתה, ורבים נמלטו דרך הדנובה והגיעו לשטחי הממלכה ובכלל זה לבלגרד. יחס השלטונות ליהודים היה סובלני יחסית לממלכות אחרות באירופה.

## ראו גם
* גשר דושאן - גשר שנקרא על שמו

## קישורים חיצוניים

* 
* 

## הערות שוליים

קטגוריה:סרביה: היסטוריה
קטגוריה:שושלת נמאניץ'
קטגוריה:מלכים סרבים בימי הביניים
קטגוריה:קדושים סרבים
קטגוריה:ילידי 1308
קטגוריה:נפטרים ב-1355